b'\n_START_ARTICLE_\nNicolae Timofti\n_START_SECTION_\nPresidentvalget 2012\n_START_PARAGRAPH_\nTimofti vant presidentvalget i nasjonalforsamlingen 16. mars 2012 og er landets f\xc3\xb8rste partil\xc3\xb8se statsoverhode. Han regnes som pro-europeisk innstilt og valget av ham ble regnet som et mulig vendepunkt i vestlig retning for den tidligere sovjetrepublikken. Timoftis presidentkandidatur var st\xc3\xb8ttet av den regjerende Alian\xc5\xa3a pentru Integrare European\xc4\x83 (Alliansen for europeisk integrasjon). Hans kandidatur var i to og et halv \xc3\xa5r blokkert av den kommunistiske opposisjon i parlamentet. Timofti fikk ved valget 62 stemmer som er en mer enn det grunnlovsbestemte flertallet p\xc3\xa5 tre femdeler. Valgperioden for presidenten er fire \xc3\xa5r. Valget m\xc3\xa5tte godkjennes av H\xc3\xb8yesterett og Timofti kunne innsettes etter 45 dager.'